
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 807 


8 Σεπτεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της 1039923/531/Α0006/8.4.1997 (ΦΕΚ 
294/Β) απόφασης του Υπουργού Οικονομικών, περί 


ρύθμισης θεμάτων εκκρεμών υποθέσεων, αρχείου, 
εξοπλισμού, μέσων, κατασχεμένων ειδών και ορισμέ¬ 
νων μη διωκτικών αρμοδιοτήτων των ΕΥΤΕ και των πα¬ 
ραρτημάτων τους, όπως αυτή τροποποιήθηκε, συμπλη¬ 
ρώθηκε και ισχύει . 1 

Καθορισμός ύψους επιχορήγησης Ο.Ε.Ε.Κ. οικ. έτους 

1997 . 2 

Ανασυγκρότηση Κεντρικής Επιτροπής Αθλητικών Τάξεων 

(Κ.Ε.Α.Τ.) . 3 

θέσπιση ανωτάτου ορίου σύνταξης στο Ταμείο Επικουρι¬ 
κής Ασφάλισης και Πρόνοιας Προσωπικού Ελληνικής 

Ραδιοφωνίας - Τηλεόρασης και Τουρισμού . 4 

Μεταβίβαση αρμοδιοτήτων Υφυπουργού και δικαιώματος 
υπογραφής «Με εντολή Υφυπουργού» στον Ειδικό 

Γραμματέα Αθλητισμού . 5 

Μεταβίβαση του δικαιώματος να υπογράφουν «Με εντολή 
Αρχηγού» στον Υπαρχηγό, στο Διευθυντή Αρχηγείου, 
στους Διευθυντές Διευθύνσεων αυτού και στους Διοι¬ 
κητές Υπηρεσιακών Μονάδων του Πυροσβεστικού Σώ¬ 
ματος . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1088411/1398/Α0006 (1) 

Συμπλήρωση της 1039923/531/Α0006/8.4.1997 (ΦΕΚ 
294/Β ) απόφασης του Υπουργού Οικονομικών, περί ρύθ¬ 
μισης θεμάτων εκκρεμών υποθέσεων, αρχείου, εξοπλι¬ 
σμού, μέσων, κατασχεμένων ειδών και ορισμένων μη διω¬ 
κτικών αρμοδιοτήτων των ΕΥΤΕ και των παραρτημάτων 
τους, όπως αυτή τροποποιήθηκε, συμπληρώθηκε και 
ισχύει. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α. Του άρθρου 4 του Ν. 2343/1995 «Αναδιοργάνωση υπη¬ 
ρεσιών του Υπουργείου Οικονομικών και άλλες διατάξεις» (Α' 
211 ). 


β. Του άρθρου 20 του Ν. 1165/1918 «Περί Τελωνειακού 
Κώδικος» (Α' 59). 

γ. Του άρθρου 19 του Ν. 2443/1996 «Τροποποίηση και συ¬ 
μπλήρωση του Τελωνειακού Κώδικα και άλλες διατάξεις» (Α' 
265). 

δ. Του Π.Δ/τος 218/1996 «Οργανισμός του Σώματος Δίω¬ 
ξης Οικονομικού Εγκλήματος (Σ.Δ.Ο.Ε.)» (Α' 168). 

ε. Την αριθμ. 1039923/531/Α0006/8.4.1997 (Β' 294) 
απόφασή μας, όπως τροποποιήθηκε με τις αριθμ. 1055746/ 
844/Α0006/22.5.1997 (Β' 444) και Ε2000/561/Γ0033/ 

14.7.1997 (Β' 640) αποφάσεις μας. 

στ. Του άρθρου 29Α' του Ν. 1559/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επιμε¬ 
λητηρίων, τροποποίηση των διατάξεων του Ν. 1712/1987 για 
τον εκσυγχρονισμό των Επαγγελματικών Οργανώσεων των 
εμπόρων, βιοτεχνών και άλλων επαγγελματιών και άλλες δια¬ 
τάξεις» (Α' 154) και τροποποιήθηκε με το άρθρο 1 παρ. 2α 
του Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατάξεις» (Α' 
38). 

2. Το αριθμ. Ε.2168/607/Α0033/7.8.97 έγγραφο της Δ/ 
νσης Ελέγχου Τελωνείων. 

3. Το αριθμ. 3060/20.8.97 έγγραφο της Δ/νσης Διοικ. 
Υποστήριξης του ΣΔΟΕ. 

4. Το γεγονός ότι, από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Συμπληρώνουμε την αριθμ. 1039923/531/Α0006/ 

8.4.1997 (Β' 294) απόφασή μας, όπως τροποποιήθηκε και 
συμπληρώθηκε με τις αριθμ. 1055746/ 844/Α0006/ 

22.5.1997 (Β' 444) και Ε2000/561/Γ0033/ 14.7.1997 (Β' 
640) αποφάσεις μας, ως εξής: 

α) Στην παρ. 4, περίπτωση 1 (αρμοδιότητες ΕΥΤΕ Αττικής 
που μεταβιβάζονται σε άλλες Τελωνειακός Υπηρεσίες), προ¬ 
στίθεται υποπερίπτωση με στοιχείο ιγ', που έχει ως ακολού¬ 
θως: 


ΑΡΜΟΔΙΑ 

ΑΡΜΟΔΙΟΤΗΤΕΣ 

ΜΕΤΑΒΙΒΑΖΟΝΤΑΙ ΣΤΗΝ 

ΕΥΤΕ 


ΤΕΛΩΝΕΙΑΚΗ ΥΠΗΡΕΣΙΑ 

1. ΑΤΤΙΚΗΣ 

ιγ) Επίσκεψη και Τελώ- 

ΙΑ' Τελωνείο Επίσκεψης 


νειακός έλεγχος των 

Πλοίων, Εψοδίων Πλοίων και 


πολεμικών και άλλων 
κρατικών πλοίων 

Αεροσκαφών 

β) Στο τέλος της παρ. 9 προστίθεται εδάφιο, που έχει ως 
ακολούθως: 

«Το ασύρματο τηλεπικοινωνιακό υλικό των υπηρεσιακών δι¬ 
κτύων της Τελωνειακής Υπηρεσίας που διαχειρίζοντο οι 
Ε.Υ.Τ.Ε. και τα Παραρτήματα αυτών, θα ανακατανεμηθούν, 
μεταξύ των Τελωνειακών Υπηρεσιών και των Υπηρεσιών του 
Σ.Δ.Ο.Ε., με άλλη απόφασή μας». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Αυγούστου 1997 

Ο ΥΠΟΥΡΓΟΣ 

ΠΑΝΝ. ΠΑΠΑΝΤΩΝΙΟΥ 
-♦- 

Αριθ. Φ.1/Α/553/ΙΒ/6833 (2) 

Καθορισμός ύψους επιχορήγησης Ο.Ε.Ε Κ. οικ. έτους 1997. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 2362/1995 «Κώδικα Δημοσίου 
Λογιστικού». 

2. Τις διατάξεις του Ν. 2009/92 (ΦΕΚ 18/Α/1992) «Εθνικό 
Σύστημα Επαγγελματικής Εκπαίδευσης και Κατάρτισης και 
άλλες διατάξεις». 

3. Την ανάγκη επιχορήγησης του Οργανισμού Επαγγελμα¬ 
τικής Εκπαίδευσης και Κατάρτισης (Ο.Ε.Ε.Κ.), από τον προϋ¬ 
πολογισμό του ΥΠΕΠΘ έτους 1997. 

4. Την απόφαση με αριθμ. 1107147/1239/0006Α7 
4.10.96 (ΦΕΚ 922/Β/96) του Πρωθυπουργού και Υπουργού 
Οικονομικών για τη μεταβίβαση αρμοδιοτήτων στους Υφυ¬ 
πουργούς του ΥΠΟΙΚ. 

5. Το γεγονός ότι με την παρούσα απόφαση προκαλείται 
δαπάνη σε βάρος του κρατικού προϋπολογισμού ύψους 
3.210.870.000 για το τρέχον οικ. έτος. Για την ανωτέρω δα¬ 
πάνη έχει εγγράφει πίστωση στον κρατικό προϋπολογισμό 
3.210.870.000 ειδ. φορέα 19-110 ΚΑΕ 5489 με την αριθμ. 
190091/25.6.1997 απόφαση του Γ.Λ.Κ. 

6. Το αριθμ. ΚΑ/985/28.5.97 έγγραφο της Δ/νσης Κ.Π.Σ., 
αποφασίζουμε: 

Καθορίζουμε το ύψος της επιχορήγησης του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.), 
από τον προϋπολογισμό του ΥΠΕΠΘ οικ. έτους 1997, στο 
ποσό των 3.210.870.000 δραχμών. 

Με την ανωτέρω επιχορήγηση θα καλυφθεί το 25% (εθνική 
συμμετοχή) των πραγματοποιουμένων υπό του Ο.Ε.Ε.Κ. δα¬ 
πανών για την εκτέλεση του ενταγμένου στο 2ο Κ.Π.Σ. προ¬ 
γράμματος «Εκπαίδευση και αρχική επαγγελματική κατάρ¬ 
τιση». 

Η δαπάνη θα βαρύνει τον ΚΑΕ 5489 του ειδικού φορέα 19- 
110 του ΥΠΕΠΘ με το ποσό των 3.210.870.000 δραχμών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Σεπτεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΈΡΑΣ. ΑΡΣΕΝΗΣ 


Αριθ. Γ4/1067 ( 3 ) 

Ανασυγκρότηση Κεντρικής Επιτροπής Αθλητικών Τάξεων 
(Κ.Ε.Α.Τ.). 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

α. Του Ν. 15676/85 «Δομή και Λειτουργία Πρωτοβάθμιας 
και Δευτεροβάθμιας Εκπαίδευσης». 

β. Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

γ. Του Ν. 1558/85 «Κυβέρνηση και Κυβερνητικά Όργανα». 

2. Την αριθμ. Γ4/902/29.9.1988 απόφαση του ΥΠΕΠΘ 
«Ίδρυση Ειδικών Αθλητικών Τάξεων σε σχολεία της Πρωτο¬ 
βάθμιας και Δευτεροβάθμιας Εκπαίδευσης», που κυρώθηκε 
με το Ν. 1984/90. 

3. Την αριθμ. ΣΤ5/9/7.2.1996 απόφαση του Πρωθυπουρ¬ 
γού και Υπουργού Παιδείας «Αρμοδιότητες Υφυπουργού του 
ΥΠΕΠΘ». 

4. Την αριθ. ΥΠ.ΠΟ/ΓΝΟΣ/47968/9.10.96 (ΦΕΚ 937/Β7 
14.10.96) απόφαση του Πρωθυπουργού και Υπουργού Πολι¬ 
τισμού «Ανάθεση αρμοδιοτήτων στον Υφυπουργό Πολιτι¬ 
σμού». 

5. Την αριθμ. 715/11.1.1994 κοινή απόφαση των Υφυ¬ 
πουργών Εθνικής Παιδείας και θρησκευμάτων και Πολιτι¬ 
σμού. 

6. Την ανάγκη συμπλήρωσης της Κεντρικής Επιτροπής 
Αθλητικών Τάξεων, αποφασίζουμε: 

Ανασυγκροτούμε την Κεντρική Επιτροπή Αθλητικών Τά¬ 
ξεων αποτελούμενη από τους: 

1. Δρόσο - Παππά Γεώργιο, Δ/ντή Φυσ. Αγωγής ΥΠΕΠΘ, 
ως Πρόεδρο. 

2. Ζαχαρόπουλο Σπήλιο, Σύμβουλο Υφυπουργού Αθλητι¬ 
σμού, ως Αντιπρόεδρο. 

3. Πολίτη Κων/νο, Διευθυντή Γραφ. Υφυπουργού, ως Μέ¬ 
λος. 

4. Κακαβάκη Κων/νο, Σύμβουλο Υφυπουργού Παιδείας, ως 
Μέλος. 

5. Μπερσίμη Παντελή, Πρ/νο Γραφ. Γεν. Γραμματ. Υπ. Παι¬ 
δείας, ως Μέλος. 

6. Κίτσιο Δημήτριο, Καθηγητή Φυσικής Αγωγής, ως Μέλος. 

7. Κωνσταντινίδη Κων/νο, Καθηγητή Φύσικής Αγωγής, ως 
Μέλος. 

8. Κυπραίο Γεώργιο, Καθηγητή Φυσικής Αγωγής, ως Μέ¬ 
λος. 

9. Παπανάγνου Κων/νο, Καθηγητή Φυσικής Αγωγής, ως 
Μέλος. 

10. Τσολακίδου Μαρία, Καθηγήτρια Φυσικής Αγωγής, ως 
Μέλος. 

11. Αγριόδημο Κων/νο, Καθηγητή Φυσικής Αγωγής, ως 
Μέλος. 

12. Κουκοφίλιππο Νικόλαο, Διοικητ. Υπάλ. Γραφείου 
Υπουργού. 

13. Κάκκο Βασίλειο, Καθηγητή Φυσικής Αγωγής Γ.Γ.Α., ως 
Μέλος. 

14. Ζαχαρόπουλο Τρύφωνα, Καθηγητή Φυσικής Αγωγής 
Γ.Γ.Α., ως Μέλος. 

15. Σεβαστή Βασίλειο, Καθηγητή Φυσικής Αγωγής Γ.Γ.Α., 
ως Μέλος. 

16. Τσουκάτο Δημήτριο, Καθηγητή Φυσικής Αγωγής 
Γ.Γ.Α., ως Μέλος. 

17. Πίγκο Γεώργιο, Καθηγητή Φυσικής Αγωγής Γ.Γ.Α., ως 
Μέλος. 

18. Μωραίτου Ιωάννα, Καθηγήτρια Φυσικής Αγωγής Γ.Γ.Α., 
ως Μέλος. 

19. Παπαποστόλου Ευάγγελο, Καθηγητή Φυσικής Αγωγής 
Γ.Γ.Α., ως Μέλος. 

20. Ράπτη Αθανάσιο, Καθηγητή Φυσικής Αγωγής Γ.Γ.Α., 
ως Μέλος. 

21. Μούτλια Ιωάννη, Καθηγητή Φυσικής Αγωγής Γ.Γ.Α., ως 
Μέλος. 

Γραμματέας της Επιτροπής ορίζεται η Κωνσταντοπούλου 
Κων/να, υπάλ. Γ.Γ.Α. 

Οικονομικός Υπόλογος της Επιτροπής ορίζεται η Σαντιξή 
Κλεάνθη, υπάλ. Γ.Γ.Α. 

Η Επιτροπή έχει απαρτία αν παρευρίσκονται τουλάχιστον 
έντεκα (11) από τα μέλη της μη υπολογιζόμενων του Γραμμα- 
τέα και του Οικονομικού υπόλογου. 

Το έργο της Επιτροπής αυτής έχει καθοριστεί με την αριθ. 
Γ4/902/29.9.1998 απόφαση του ΥΠΕΠΘ. 

Η μηνιαία αποζημίωση του Προέδρου, των Μελών, του 
Γραμματέα και του Υπόλογου της Επιτροπής καθορίζονται 
στο ποσό των εκατό χιλιάδων δρχ. (100.000) δρχ. μηνιαίως 
για τον καθένα. 

Για την εύρυθμη και αποδοτική λειτουργία της Επιτροπής 
δύναται με απόφασή της να συστήσει από τα μέλη της άνευ 
αμοιβής υποπεπιτροπές (οικονομική, δημοπρασίας κ.λπ.). 

Η Επιτροπή δύναται να ορίζει Επιστημονικό Συνεργάτη για 
κάθε άθλημα που καλλιεργείται στα Τμήματα Αθλητικής Διευ¬ 
κόλυνσης και που θα έχει ως έργο τη συγγραφή των δοκιμα¬ 
σιών επιλογής και προόδου (τεστ) καθώς και πίνακες αξιολό¬ 
γησης των επιδόσεων στις δοκιμασίες αυτές, των μαθητών 
των Τμημάτων Αθλητικής Διεκόλυνσης, τη σύνταξη των ανα¬ 
λυτικών προγραμμάτων προπόνησης των μαθητών και γενικά 
η επιστημονική στήριξη της Επιτροπής. Η παραπάνω εργασία 
των Επιστημονικών Συνεργατών υπόκειται στην έγκριση της 
ΚΕΑΤ η οποία ορίζει και την αμοιβή αυτών. 

Για τυχόν μετακινήσεις των μελών και του γραμματέα της 
Επιτροπής εκτός έδρας θα τους καταβάλλονται η αξία των ει¬ 
σιτηρίων ή σε περίπτωση χρήσης ιδιωτικού αυτοκινήτου απο¬ 
ζημίωση 35 δραχμών ανά χιλιόμετρο βάση βεβαιώσεως, τα 
έξοδα για το ξενοδοχείο μέχρι του ποσού 12.000 δρχ. ημερη- 
σίως βάσει αποδείξεως και 8.000 δρχ. ημερησίως για δια¬ 
τροφή. 

Η όλη δαπάνη για την οργάνωση και τη λειτουργία των 
Αθλητικών Τάξεων και κάθε δαπάνη που αφορά την Κεντρική 
Επιτροπή Αθλητικών Τάξεων, θα καλυφθούν από τον 
Ο.Π.Α.Π. σύμφωνα με το άρθρο 33 του Ν. 1646/86, στα πλαί¬ 
σια της Προολυμπιακής προετοιμασίας μετά από έγκριση της 
Επιτροπής αυτής. 

Από τις διατάξεις της απόφασης αυτής δεν προκύπτει κα¬ 
μία επιπλέον δαπάνη για το Δημόσιο. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Σεπτεμβρίου 1997 

οι ΥΦΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΙΩΑΝ. ΑΝΘΟΠΟΥΛΟΣ ΑΝΔΡ. ΦΟΥΡΑΣ 


Αριθ. 156/1340 (4) 

θέσπιση ανωτάτου ορίου σύνταξης στο Ταμείο Επικουρικής 
Ασφάλισης και Πρόνοιας Προσωπικού Ελληνικής Ραδιο¬ 
φωνίας - Τηλεόρασης και Τουρισμού. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθ. 8 του Ν. 2335/95 (Α' 
Φ185). 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (Α' 137) καθώς και τις διατάξεις του Π.Δ. 
372/95 «Μεταφορά Γ.Γ.Κ.Α. απότο Υπουργείο Υγείας, Πρό¬ 
νοιας και Κοινωνικών Ασφαλίσεων στο Υπουργείο Εργασίας» 
(Α' 201). 

3. Τις διατάξεις του άρθ. 29Α του Ν 1558/85 (Α' 137) όπως 
προσετέθησαν με τις διατάξεις του άρθ. 27 του Ν. 2081/92 
(Α' 154) και στη συνέχεια όπως αντικαταστάθηκαν με τις δια¬ 
τάξεις του άρθ. 1 του Ν. 2469/97 (Α' 38). 

4. Την αριθμ. 80078/4.10.1996 απόφαση του Πρωθυ¬ 
πουργού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Εργα¬ 
σίας και Κοινωνικών Ασφαλίσεων» (Β' 924). 

5. Τη γνώμη του Δ.Σ. του Ταμείου Επικουρικής Ασφάλισης 
και Πρόνοιας Προσωπικού Ελληνικής Ραδιοφωνίας - Τηλεό¬ 
ρασης και Τουρισμού που διατυπώθηκε στην αριθμ. 15/ 
22.4.97 συνεδρίαση αυτού. 

6. Το 11 2/5.6.97 σημείωμα της Δ/νσης Αναλογιστικών Με¬ 
λετών από το οποίο προκύπτει ότι δεν επέρχεται οικονομική 
επιβάρυνση του Ταμείου με την πρόταση του Δ.Σ. αυτού. 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού. 

8. Τη γνώμη του Συμβουλίου Κοινωνικής Ασφάλισης που 
διατυπώθηκε στην 21 η/17.7.1997 συνεδρίαση, αποφασί¬ 
ζουμε: 

Το ανώτατα όριο της χορηγουμένης από το Ταμείο Επικου¬ 
ρικής Ασφάλισης και Πρόνοιας Προσωπικού Ελληνικής Ραδιο¬ 
φωνίας - Τηλεόρασης και Τουρισμού, σύνταξης ορίζεται από 
1.1.1997 στο ποσό των 200.000 δραχμών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Αυγούστου 1997 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. 22806 (5) 

Μεταβίβαση αρμοδιοτήτων Υφυπουργού και δικαιώματος 
υπογραφής «Με εντολή Υφυπουργού» στον Ειδικό Γραμ¬ 
ματέα Αθλητισμού. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Ν. 75/75 «περί οργανώσεως του Εξωσχολικού 
Αθλητισμού και ρυθμίσεως συναφών θεμάτων». 

β. Του Ν. 665/77 (ΦΕΚ 225/Α/77) «περί τροποποιήσεως 
και συμπληρώσεως της περί εξωσχολικού αθλητισμού και γυ¬ 
μναστηρίων νομοθεσίας και λοιπών συναφών θεμάτων». 

γ. Των άρθρων 16 (περ. 5), 25 και 29 του Ν. 1558/85 (ΦΕΚ 
137/Α/85) «Κυβέρνηση και Κυβερνητικά Όργανα», όπως 
τροποποιήθηκε με το άρθρο 7 παρ. 8 του Ν. 1943/91 (ΦΕΚ 
50/Α/91). 

δ. Του Π.Δ. 77/85 (ΦΕΚ 28/Α/85) «Οργανισμός Γενικής 
Γραμματείας Αθλητισμού». 

ε. Του Ν. 1646/86 (ΦΕΚ 138/Α/86) «Μέτρα πρόληψης και 
καταστολής της βίας στους αθλητικούς χώρους». 

στ. Του Ν. 1418/84 «Δημόσια Έργα και ρυθμίσεις συναφών 
θεμάτων». 

ζ. Του Π.Δ. 609/85 «Κατασκευή Δημοσίων Έργων», 
η. Του Π.Δ. 38α (ΦΕΚ 11 /Α) «Όργανα που αποφασίζουν ή 
γνωμοδοτούν και ειδικές ρυθμίσεις σε θέματα έργων που 
εκτελούνται από την Γ.Γ.Α. και Ν.Π.Δ.Δ. που εποπτεύονται ή 
ελέγχονται από αυτήν». 

θ. Το Π.Δ. 23/93 «Προσαρμογή της Ελληνικής Νομοθεσίας 
για τα Δημόσια Έργα προς τις διατάξεις των οδηγιών 71 /304, 
71/305, 78/669, 83/44 και 83/665 της ΕΟΚ». 

ι. Την ΥΠΠΟ/ΓΝΟΣ/47698/9.10.96 (ΦΕΚ 
937/Β/14.10.96) κοινή απόφαση των Πρωθυπουργού και 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Ανδρέα Αθ. Φούρα». 

ία. Την ΥΠΠΟ/Γ.Υ./4208/22.4.97 (ΦΕΚ 359/Β/5.5.97) 
κοινή απόφαση των Υφυπουργού Εσωτερικών, Δημ. Διοίκη¬ 
σης και Αποκέντρωσης και Υφυπουργού Οικονομικών «Περί 
διορισμού του Ειδικού Γραμματέα Αθλητισμού». 

2. Την ανάγκη διασφάλισης και εύρυθμης και αποδοτικής 
λειτουργίας της Γ.Γ.Α., καθώς και της ταχείας διεκπεραίωσης 
των αντικειμένων που ανατίθενται σε αυτήν. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού. 

Αρθρο Ιο 

Μεταβιβάζουμε στον Ειδικό Γραμματέα Αθλητισμού τις 
ακόλουθες αρμοδιότητες καθώς και το δικαίωμα να υπογρά¬ 
φει «Με εντολή Υφυπουργού» αποφάσεις, έγγραφα και λοι¬ 
πές διοικητικές πράξεις, ως εξής: 

α. Προτάσεις τεκμηριωμένες για αξιολόγηση και προγραμ¬ 
ματισμό αθλητικών έργων, καθώς και για την εκτέλεση νέων 
κατασκευών και βελτιώσεων, 
β. Εποπτεία των αθλητικών έργων που κατασκευάζονται, 
γ. Προγραμματισμός και παρακολούθηση της γενικής 
αθλητικής ανάπτυξης, συστηματική καταγραφή του αθλητι¬ 
κού δυναμικού, μελέτη επεξεργασίας των στοιχείων και συ¬ 
νεργασία με όλους τους αθλητικούς φορείς και υπηρεσίες, με 
στόχο την ισόρροπη αθλητική ανάπτυξη σε όλες τις περιοχές 
και τη στήριξη αθλητικών πρωτοβουλιών και εκδηλώσεων της 
τοπικής αυτοδιοίκησης πρώτου και δεύτερου βαθμού. 

δ. Εισήγηση για ανάπτυξη ειδικών προγραμμάτων για παρε¬ 
μεθόριες περιοχές με ειδικά προβλήματα και για επιλεγμένες 
κοινωνικές ομάδες. 

ε. Αποφάσεις για την αναβολή ή ματαίωση αγώνων για λό¬ 
γους δημόσιας τάξεως καθώς και την αλλαγή γηπέδων διεξα¬ 
γωγής αγώνων Μακεδονίας - Θράκης. 

στ. Αποφάσεις για την έγκριση πράξεων των Επιτροπών 
Διοίκησης των Εθνικών και Δημοτικών Γυμναστηρίων της Μα¬ 
κεδονίας - Θράκης σχετικά, με την εκμίσθωση ή εκποίηση 
των κινητών και ακινήτων περιουσιακών στοιχείων. 

ζ. Εγκυκλίους, έγγραφα και εντολές που αφορούν στην 
εκτέλεση της υπηρεσίας των διευθύνσεων - τμημάτων της Ει¬ 
δικής Γραμματείας Αθλητισμού. 

η. Στον Ειδικό Γραμματέα Αθλητισμού επίσης μεταβιβάζο¬ 
νται οι αρμοδιότητες του Υφυπουργού Πολιτισμού που αφο¬ 
ρούν: 

Στη χορήγηση κάθε είδους άδειας με ή χωρίς αποδοχές στους 
υπαλλήλους με βαθμό Διευθυντή και πάνω, καθώς και στη χορή¬ 
γηση άδειας άνευ αποδοχών σε όλους τους υπαλλήλους. 


Σε θέση υπαλλήλων σε κατάσταση αργίας ή διαθεσιμότη¬ 
τας. 

Στη διαδικασία διορισμού του με οποιαδήποτε σχέση προ¬ 
σωπικού της Ειδικής Γ ραμματείας Αθλητισμού στη βαθμολο¬ 
γική - μισθολογική κατάσταση και εξέλιξή του και στη λύση 
της υπαλληλικής σχέσης. 

Σε κάθε φύσης μετακινήσεις του προσωπικού αυτού (τοπο¬ 
θετήσεις, μεταθέσεις, αποσπάσεις κ.λπ.). 

θ. Έγγραφα, πράξεις και εντολές για την έγκριση, ανάλη ψη 
και πραγματοποίηση δαπανών, προμηθειών πάσης φύσεως, 
υλικού συντήρησης εγκαταστάσεων και μηχανημάτων ως και 
σύναψης συμβάσεων για τις ανάγκες της Ειδικής Γραμμα¬ 
τείας Αθλητισμού. 

ι. Έγγραφα, πράξεις και εντολές για την εκποίηση κάθε πε¬ 
ριουσιακού στοιχείου της Ειδικής Γραμματείας Αθλητισμού. 

ια. Αποφάσεις και εντολές για τη διενέργεια διαχειριστικού 
ελέγχου κάθε νομικού προσώπου που εποπτεύεται από την 
Γ.Γ.Α., από επιθεωρητές δημοσίων διαχειρίσεων. 

ιβ. Έγγραφα προς του Νομικούς Συμβούλους με τα οποία 
θα ζητούνται πληροφορίες για την ορθή εφαρμογή των νόμων 
ή άλλων εν γένει διατάξεων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Σεπτεμβρίου 1997 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 
-♦- 

Αριθ. 24283 Φ. 109.1 (6) 

Μεταβίβαση του δικαιώματος να υπογράφουν «Με εντολή 
Αρχηγού» στον Υπαρχηγό, στο Διευθυντή Αρχηγείου, 
στους Διευθυντές Διευθύνσεων αυτού και στους Διοικη¬ 
τές Υπηρεσιακών Μονάδων του Πυροσβεστικού Σώμα¬ 
τος. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

α. Της παραγράφου 6 του άρθρου 5 του Ν. 1145/1981 
«Περί τροποποιήσεως διατάξεων του Ν. 671/1977 «Περί ιε¬ 
ραρχίας, προαγωγών, αποστρατείας και μεταθέσεων τω μονί¬ 
μων Αξιωματικών των Σωμάτων Χωροφυλακής, Αστυνομίας 
Πόλεων και Πυροσβεστικού και άλλων διατάξεων» (ΦΕΚ 
10ΟΑ'), σε συνδυασμό με αυτές της παραγράφου 2 του άρ¬ 
θρου 32 του Ν. 1481/1984 «Οργανισμός Υπουργείου Δημό¬ 
σιας Τάξης» (ΦΕΚ Φ152/Α), όπως αντικαταστάθηκαν με την 
παράγραφο 7 του άρθρου 1 του Ν. 1590/1986 «Τροποποίηση 
διατάξεων του Ν. 1481/1984 «Οργανισμός Υπουργείου Δη¬ 
μόσιας Τάξης» και άλλες διατάξεις (ΦΕΚ 49/Α ). 

β. Του άρθρου 29Α παράγρ. 2 πρώτο εδάφιο του Ν. 1558/ 
1985, όπως προστέθηκε με το άρθρο 27 του Ν. 2081/1992 
(ΦΕΚ 154/Α) και αντικαταστάθηκε με το άρθρο 1 παράγρ. 2α 
του Ν. 2469/1997 (ΦΕΚ 38/Α ). 

γ. Του Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (Α' 
51). 

δ. Του άρθρου 1 Κεφ. Α' της 183434 Φ.109.1/4 Ιουλίου 
1997 απόφασης Υπουργού Δημόσιας Τάξης (Β' 582). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού. 

3. Την υφιστάμενη ανάγκη να διασφαλισθεί η εύρυθμη και 

αποδοτική λειτουργία των Υπηρεσιών του Πυροσβεστικού 
Σώματος και η ταχεία διεκπεραίωση των υπηρεσιακών θεμά¬ 
των που χειρίζονται αυτές, αποφασίζουμε: 

Αρθρο 1 

Μεταβιβάζουμε στον Υπαρχηγό, στο Διευθυντή Αρχηγείου, 
στους Διευθυντές Διευθύνσεων αυτού και στους Διοικητές 
Υπηρεσιακών Μονάδων του Πυροσβεστικού Σώματος το δι¬ 
καίωμα να υπογράφουν «Με εντολή Αρχηγού» διοικητικές 
πράξεις, αποφάσεις, έγγραφα, εντολές ή άλλες πράξεις, για 
θέματα αρμοδιότητας του Αρχηγού Πυροσβεστικού Σώματος, 
ως ακολούθως: 

Α. ΥΠΑΡΧΗΓΟΣ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έκδοση εγκυκλίων διαταγών για εκπαίδευση του πυρο¬ 
σβεστικού προσωπικού που γίνεται εντός και εκτός των Σταθ¬ 
μών (αρ. 25 παρ. 2 - Π.Δ. 210/92). 

2. Έκδοση εγκυκλίου για τον τρόπο εκπαίδευσης, το 
χρόνο, τα αντικείμενα, το πρόγραμμα, τους υπεύθυνους, τους 
εκπαιδευτές και τους εκπαιδευόμενους (αρ. 25 παρ. 3 - Π.Δ. 
210/92). 

3. Διαταγή καθορισμού λεπτομερειών για τα στοιχεία που 
αναγράφονται στο φύλλο πορείας που χορηγείται στο πυρο¬ 
σβεστικό προσωπικό για οποιονδήποτε λόγο (αρ. 26 παρ. 3 - 
Π .Δ. 210/92). 

4. Απόφαση σε περίπτωση διαφωνίας μεταξύ γνωματευό- 
ντων για το είδος της προτεινόμενης αμοιβής σε πυροσβε¬ 
στικό υπάλληλο (αρ. 90 παρ. 4 - Π.Δ. 210/92). 

5. Απόφαση απονομής ηθικών και υλικών αμοιβών στους 
εθελοντές πυροσβέστες (αρ. 8 - Ν. 1951 /91, αρ. 91 και 92 - 
Π .Δ. 210/92). 

6. Απόφαση απονομής υλικής αμοιβής στο κατώτερο προ¬ 
σωπικό (αρ. 95 παρ. 2 - Π.Δ. 210/92). 

7. Έγκριση χορήγησης εκπαιδευτικής άδειας για αλλοδαπή 
στους πυροσβεστικούς υπαλλήλους (αρ. 103 παρ. 3 - Π.Δ. 
210/92). 

8. Έγκριση χορήγησης άδειας μακράς διάρκειας για την αλ¬ 
λοδαπή (αρ. 104 παρ. 2- Π.Δ. 210/92). 

9. Απόφαση συγκρότησης της Επιτροπής Αναρρωτικών 
Αδειών του Νομού Αττικής (αρ. 122 παρ. 1 - Π.Δ. 210/92). 

10. Απόφαση συγκρότησης των μελών της Ανωτάτης 
Υγειονομικής Επιτροπής (Α.Υ.Ε.) Πυροσβεστικού Σώματος 
(αρ. 125 παρ. 1 - Π.Δ. 210/92). 

11. Παραπομπή ενώπιον της Α.Υ.Ε. όσων τελούν σε αναρ- 
ρωτηική άδεια σε καιρό πολέμου ή γενικής ή μερικής επιστρά¬ 
τευσης (αρ. 128 παρ. 4 - Π.Δ. 210/92). 

12. Διαγραφή από τη δύναμη του Σώματος πυροσβεστικού 
υπαλλήλου σε περίπτωση θανάτου του και διαταγή για διενέρ¬ 
γεια Ε.Δ.Ε. για την ίδια αιτία (αρ. 129 παρ. 4 - Π.Δ. 210/92). 

13. Διαταγή για ταχεία αποστολή υλικού στις Υπηρεσίες 
του Σώματος (αρ. 155 παρ. 7 - Π.Δ. 210/92). 

14. Απόφαση καθορισμού του τύπου του ατομικού βιβλια¬ 
ρίου και λεπτομέρειες για την ενημέρωση, την τήρηση και τη 
διαδικασία χρεοπίστωσης των ατομικών εφοδίων (αρ. 166 
παρ. 7 - Π.Δ. 210/92). 

15. Απόφαση καθορισμού του τρόπου εξέτασης - διάθε¬ 
σης, καταστροφής ή εκποίησης και διαγραφής άχρηστου υλι¬ 
κού (αρ. 173 παρ. 2 - Π.Δ. 210/92). 

16. Απόφαση καθορισμού των υλικών ως αναλωσίμων και 
ενσωματωθέντων υλικών, ο τρόπος δικαιολόγησης και δια¬ 
γραφής τους και ο τύπος των αναγκαίων υποδειγμάτων (αρ. 
174 παρ. 4 - Π.Δ. 210/92). 

17. Έγκριση γενικού και αναλυτικού προγράμματος εκπαί¬ 
δευσης (αρ. 13 παρ. 2β - Π.Δ. 174/83). 

18. Απόφαση συγκρότησης Πρωτοβάθμιας Επιτροπής Ικα¬ 


νών και Αποκλειστέων υποψηφίων για εισαγωγή στα Τμήματα 
Ανθυποπυραγών και Αρχιπυροσβεστών της Πυροσβεστικής 
Ακαδημίας (αρ. 73 παρ. 1 - Π.Δ. 174/83). 

19. Απόφαση κύρωσης πινάκων ικανών και αποκλειστέων 
υποψηφίων για εισαγωγή στα Τμήματα Ανθυποπυραγών και 
Αρχιπυροσβεστών της Πυροσβεστικής Ακαδημίας και κοινο¬ 
ποίηση αυτών (αρ. 73 παρ. 1 - Π.Δ. 174/83). 

20. Διαταγή αποκλεισμού υποψηφίων για το Τμήμα Αρχιπυ- 
ροσβεστών της Πυροσβεστικής Ακαδημίας που δεν έλαβαν 
τη βάση στο μάθημα των Ελληνικών (αρ. 80 παρ. 2 - Π.Δ. 
174/83 όπως τροποποιήθηκε με το Π.Δ. 426/94). 

21. Απόφαση κύρωσης πινάκων των επιτυχόντων και απο- 
τυχόντων δοκίμων Αρχιπυροσβεστών και Πυροσβεστών που 
καταρτίζει το εκπαιδευτικό συμβούλιο (αρ. 138 παρ. 2 και αρ. 
139 - Π.Δ. 174/83). 

22. Απόφαση τοποθέτησης σε Υπηρεσίες του Πυροσβεστι¬ 
κού Σώματος των αποτυχόντων σπουδαστών του Τμήματος 
Ανθυποπυραγών και Αρχιπυροσβεστών της Πυροσβεστικής 
Ακαδημίας (αρ. 141 παρ. 2 - Π.Δ. 174/83 όπως τροποποιή¬ 
θηκε με το Π.Δ. 426/94). 

23. Απόφαση καθορισμού τύπου των τηρουμένων βιβλίων 
και του δελτίου συμβάντων σε εθελοντικούς πυροσβεστικούς 
σταθμούς (αρ. 10 παρ. 4 - Π.Δ. 32/92). 

24. Απόφαση αναπλήρωσης σε περίπτωση απουσίας ή κω¬ 
λύματος τακτικού μέλους της Επιτροπής Αναρρωτικών 
Αδειών με Υγειονομικό Αξιωματικό (αρ. 4 παρ. 2 - Π.Δ. 170/ 
96). 

25. Απόφαση προκήρυξης αρχαιρεσιών για εκλογή αιρετών 
μελών των υπηρεσιακών συμβουλίων μεταθέσεων (αρ. 19 
παρ. 2 - Π.Δ. 170/96). 

26. Παραπομπή στο Δευτεροβάθμιο Συμβούλιο Κρίσεων 
Πυρονόμων για επανάκριση (αρ. 17 παρ. 2 - Ν.Δ. 649/70). 

27. Παραπομπή των εξ αιχμαλωσίας επανερχομένων κατω¬ 
τέρων οργάνων ενώπιον Ανακριτικού Συμβουλίου (αρ. 7 παρ. 

1 - Ν.Δ. 935/71). 

28. Παράταση εργασιών Πρωτοβαθμίου Συμβουλίου Κρί¬ 
σεων Υπαξιωματικών (αρ. 29 παρ. 1 - Ν.Δ. 974/71). 

29. Κύρωση πινάκων Υπαξιωματικών (αρ. 31 παρ. 1 - Ν.Δ. 
974/71). 

30. Απόφαση για αυτεπάγγελτη απόλυση των ευρισκομέ¬ 
νων στους πίνακες «απολυτέων» πυροσβεστικών υπαλλήλων 
(αρ. 31 παρ. 5 - Ν.Δ. 974/71). 

31. Απόφαση προαγωγής Πυροσβεστών και Υπαξιωματι- 
κών (αρ. 32 παρ. 1 - Ν.Δ. 974/71). 

32. Παραπομπή της αίτησης επανάκρισης στο Δευτερο¬ 
βάθμιο Συμβούλιο Κρίσεως (αρ. 33 παρ. 2 - Ν.Δ. 974/71). 

33. Απόφαση απόλυσης κατωτέρων οργάνων που διήνυσαν 
τα 2/3 του χρόνου της υποχρεωτικής παραμονής τους στο 
Σώμα (αρ. 6 παρ. 1 - Ν. 1339/83). 

34. Απόφαση διατήρησης στην ενέργεια των κατωτέρω ορ¬ 
γάνων για λόγους υγείας (αρ. 9 παρ. 2 - Ν. 1339/83). 

35. Απόφαση απόλυσης κατωτέρων οργάνων με αίτησή 
τους - δημοσίευση αυτής στην Εφημερίδα της Κυβερνήσεως 
(αρ. 1 παρ. 4 - Β.Δ. 651/71). 

36. Αποδοχή ή απόρριψη αίτησης απολύσεως (αρ. 3 παρ. 1 
- Β.Δ. 651/71). 

37. Αποκλεισμός από τις προαγωγικές εξετάσεις για το 
βαθμό Ανθυποπυραγού - Τεχνικού ή διαγραφή από τον πί¬ 
νακα επιτυχόντων υποψηφίων που τιμωρήθηκαν με αργία (αρ. 
3 παρ. 8 - Π.Δ. 458/79). 

38. Συγκρότηση Εξεταστικών Επιτροπών για τη διενέργεια 
προαγωγικών εξετάσεων για το βαθμό Ανθυποπυραγού - Τε¬ 
χνικού (αρ. 5 - Π.Δ. 458/79. 

39. Κύρωση πινάκων επιτυχόντων στο διαγωνισμό για το 

βαθμό Ανθυποπυραγού - τεχνικού και κοινοποίηση αυτών (αρ. 
133 - Π.Δ. 458/79). 

40. Διαταγή ορισμού των αρμοδίων για τη σύνταξη φύλλων 
ποιότητας των Πυρονόμων (αρ. 2 παρ. 3 - Π.Δ. 343/80). 

41. Διαταγή για σύνταξη φύλλων ποιότητας Πυρονόμων σε 
έκτακτες περιπτώσεις (αρ. 3 παρ. 1γ - Π.Δ. 343/80). 

42. Απόφαση έγκρισης σύνδεσης των συστημάτων αυτόμα¬ 
του συναγερμού οργανισμών, επιχειρήσεων, πρεσβειών κ.λπ. 
με το 199 Σ.Ε.Κ.Υ.Π.Σ. (αρ. 3 παρ. 2 της υπ’ αριθ. 34542 
Φ.109.1/95 Υπουργικής Απόφασης). 

43. Έκδοση εγκύκλιας διαταγής καθορισμού των κανόνων 
εκμετάλλευσης της ασύρματης επικοινωνίας και του τρόπου 
συντονισμού των πυροσβεστικών εξόδων και περιπολικών 
οχημάτων (αρ. 14 της υπ' αριθ. 34542 Φ.109.1 /95 Υπουργι¬ 
κής Απόφασης). 

44. Καθορισμός καθηκόντων για τους ευρισκόμενους στην 
Υπηρεσία Γραφείου Πυρονόμους (αρ. 4 παρ. 2 - Π.Δ. 24/85). 

Β. ΔΙΕΥΘΥΝΤΗΣ ΑΡΧΗΓΕΙΟΥ ΠΥΡΟΣΒΕΣΤΙΚΟΥ ΣΩΜΑ¬ 
ΤΟΣ 

1. Κοινοποίηση στις Υπηρεσίεςτου Σώματος Νόμων, Προε¬ 
δρικών Διαταγμάτων και Υπουργικών Αποφάσεων (αρ. 1 2 
παρ. 13 - Π.Δ. 210/92). 

2. Αίτημα προς Κεντρική Υπηρεσία του Νομικού Συμβου¬ 
λίου του Κράτους ή Γ ραφεία Νομικών Συμβούλων για υπερά¬ 
σπιση συμφερόντων του Δημοσίου (αρ. 12 παρ. 13 - Π.Δ. 
210/92). 

3. Έγγραφα διαβιβαστικά των Ε.Δ.Ε. για τροχαία ατυχή¬ 
ματα που προκαλούν πυροσβεστικά οχήματα προς Γ ραφείο 
Νομικού Συμβούλου Υπουργείου Δημόσιας Τάξης (αρ. 12 
παρ. 13 - Π.Δ. 210/92). 

4. Κοινοποίηση εγκυκλίων και άλλων εγγράφων Υπουρ¬ 
γείων και διαφόρων Αρχών του Κράτους στις Υπηρεσίες του 
Σώματος (αρ. 12 παρ. 13 - Π.Δ. 210/92). 

5. Εγκρίσεις συγκριτικών πινάκων από οικονομικής άποψης 
για έργα σε κτίρια του Πυροσβεστικού Σώματος (αρ. 12 παρ. 
13 - Π.Δ. 210/92). 

6. Έγγραφα για την ενημέρωση Νομαρχιακών Αυτοδιοική¬ 
σεων για το ύψος των πιστώσεων κάθε έτους, του Προγράμ¬ 
ματος Δημοσίων Επενδύσεων (αρ. 12 παρ. 13 - Π.Δ. 210/92). 

7. Χορήγηση αντιγράφων φύλλων μητρώου πυροσβεστικών 
υπαλλήλων, διαφόρων βεβαιώσεων και πιστοποιητικών και 
διαβίβαση δικογράφων στις Υπηρεσίες (αρ. 12-Π.Δ. 210/92, 
αρ. 1 παρ. 3 - Ν.Δ. 142/74). 

8. Απόφαση καθορισμού των καθηκόντων του Επόπτη 
Ασφαλείας του Αρχηγείου Πυροσβεστικού Σώματος (αρ. 14 
παρ. 6 - Π.Δ. 210/92). 

9. Χορήγηση φύλλων πορείας στους πυροσβεστικούς 
υπαλλήλους για εκτέλεση Υπηρεσίας που διατάσσεται από 
τον Αρχηγό (αρ. 26 παρ. 2β - Π.Δ. 210/92). 

10. Απόφαση για να προστεθούν στον επόμενο χρόνο ημέ¬ 
ρες άδειας πυροσβεστικού υπαλλήλου που δεν έλαβε τον 
προηγούμενο χρόνο (αρ. 111 παρ. 1 - Π.Δ. 210/92). 

11. Παραπομπή στην Α.Υ.Ε. κάθε πυροσβεστικού υπαλλή¬ 
λου (αρ. 125 παρ. 7 - Π.Δ. 210/92). 

12. Χορήγηση μακράς αναρρωτικής άδειας σε πυροσβε¬ 
στικό υπάλληλο ύστερα από γνωμάτευση Α.Υ.Ε. (αρ. 126 
παρ. 5 - Π.Δ. 210/92). 

13. Προσφυγή ενώπιον της Α.Θ.Υ.Ε. (αρ. 126 παρ. 7 - Π.Δ. 
210/92). 

14. Απόφαση καθορισμού των Υπηρεσιών στις οποίες λει¬ 
τουργούν Διαχειρίσεις Υλικού (αρ. 150 παρ. 2 - Π.Δ. 210/92). 

15. Διαταγή ορισμού ημερομηνίας αλλαγής της στολής του 
πυροσβεστικού προσωπικού από χειμερινή σε θερινή και 
αντίστροφα (αρ. 166 παρ. 13 - Π.Δ. 210/92). 


16. Διαταγή ορισμού καθαριστριών στην Πυροσβεστική 
Ακαδημία (αρ. 48 παρ. 1 - Π.Δ. 174/83). 

17. Απόφαση ανάθεσης σε Αξιωματικό, Διευθυντή ή Τμη- 
ματάρχη του Αρχηγείου Πυροσβεστικού Σώματος καθηκό¬ 
ντων διεξαγωγής υπηρεσίας και άλλης Διεύθυνσης ή Τμήμα¬ 
τος αυτού (αρ. 19 παρ. 2 της υπ’ αριθ. 33538 Φ.100.2/94 
Υπουργικής Απόφασης). 

18. Απόφαση ανάθεσης σε Αξιωματικούς εξωυπηρεσιακών 
εργασιών που ανάγονται στην αρμοδιότητα του Αρχηγείου 
(αρ. 19 παρ. 2 εδάφ. β της υπ’ αριθ. 33538 Φ.100.2/94 
Υπουργικής Απόφασης). 

19. Αίτημα προς άλλες Αρχές για παροχή στοιχείων που 
αφορούν εγκαλούμενο όταν τα ζητήσει ο Πρόεδρος του οι¬ 
κείου Ανακριτικού Συμβουλίου (αρ. 26 παρ. 2 - Ν.Δ. 935/71). 

20. Χορήγηση μισθολογικών προαγωγών και προσαυξή- 
σεων κατωτέρων οργάνων (αρ. 2 παρ. 2 - Ν. 1135/81). 

21. Διαταγές για εκκαθάριση του αρχείου των Διευθύνσεων 
Αρχηγείου Πυροσβεστικού Σώματος (αρ. 9 - Π.Δ. 423/79). 

22. Χορήγηση ειδικής κάρτας που βεβαιώνει την ιδιότητα 
στους εθελοντές πυροσβέστες (αρ. 2 παρ. 5 - Π.Δ. 32/92). 

Γ. ΔΙΕΥΘΥΝΤΕΣ ΟΛΩΝ ΤΩΝ ΔΙΕΥΘΥΝΣΕΩΝ ΤΟΥ ΑΡΧΗ¬ 
ΓΕΙΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έγγραφα προς τις Υπηρεσίες του Σώματος, Αρχές, Οργα¬ 
νισμούς, Νομικά Πρόσωπα και Ιδιώτες, για πάσης φύσεως θέ¬ 
ματα αρμοδιότητας της Διεύθυνσής τους, εκτός από αυτά 
που αναφέρονται σε θέματα ιδιαίτερης σπουδαιότητας (αρ. 
12 - Π.Δ. 210/92). 

Δ. ΔΙΕΥΘΥΝΤΗΣ ΠΥΡΟΣΒΕΣΗΣ - ΔΙΑΣΩΣΗΣ 

Απόφαση κατάρτισης προνράμματος εκπαίδευσης εθελο¬ 
ντών Πυροσβεστών (αρ. 3 παρ. 4 - Π.Δ. 32/92). 

Ε. ΔΙΕΥΘΥΝΤΗΣ ΠΡΟΣΩΠΙΚΟΥ 

1. Έγγραφο με το οποίο διαβιβάζονται στο Υπουργείο 
Εθνικής Παιδείας και θρησκευμάτων πίνακες ικανών για τις 
εξετάσεις για το Τμήμα Ανθυποπυραγών και για όσους εμπί¬ 
πτουν στι ευεργετικές διατάξεις (αρ. 75 παρ. 1 - Π.Δ. 174/83 
αρ. 1 περ. 10 - Π.Δ. 426/94). 

2. Διαταγή για παρουσίαση υποψηφίων Δοκίμων Ανθυπο¬ 
πυραγών και Αρχιπυροσβεστών που έχουν πρόβλημα υγείας 
στην Υγειονομική Επιτροπή Αναρρωτικών Αδειών του Πυρο¬ 
σβεστικού Σώματος για εξέταση (αρ. 76 παρ. 2 - Π.Δ. 174/83 
όπως τροποποιήθηκε με το Π.Δ. 426/94). 

3. Διαταγή καθορισμού του χρόνου δοκιμασιών για το 
Τμήμα Αρχιπυροσβεστών (αρ. 80 παρ. 1 - Π.Δ. 174/83 όπως 
τροποποιήθηκε με το Π.Δ. 426/94). 

4. Κοινοποίηση στον ενδιαφερόμενο Πυρονόμο της απόρ¬ 
ριψης της αίτησης επανάκρισης (αρ. 17 παρ. 5 - Ν.Δ. 649/ 
70). 

5. Κοινοποίηση στον ενδιαφερόμενο πυροσβεστικό υπάλ¬ 
ληλο της απόφασης του αρμοδίου Συμβουλίου Κρίσεως για 
μη παραμονή στο Σώμα (Ν.Δ. 935/71). 

6. Κοινοποίηση του πρακτικού του αρμόδιου Ανακριτικού 
Συμβουλίου με το οποίο επιβλήθηκε σε κατώτερο όργανο 
απόταξη ή αργία (αρ. 30 - Ν.Δ. 935/71). 

7. Κοινοποίηση δυσμενούς κρίσης Αξιωματικού, Υπαξιωμα- 
τικού. Πυρονόμου και Πυροσβέστη (Π.Δ. 305/92, Ν.Δ. 
974/71 και Ν.Δ. 649/70). 

8. Διαταγή με την οποία ορίζονται ονομαστικά οι κρινόμενοι 
Υπαξιωματικοί (αρ. 26 παρ. 3 - Ν.Δ. 974/71). 

9. Παραπομπή των διατελούντων σε μακρά αναρρωτική 
άδεια ή διαθεσιμότητα λόγω νοσήματος που κρίνονται ως 
απολυτέοι ενώπιον της Ανωτάτης Υγειονομικής Επιτροπής 
(αρ. 31 παρ. 7 - Ν.Δ. 974/71). 

10. Κοινοποίηση της απόφασης απόρριψης αιτήσεων επα- 
νάκρισης Υπαξιωματικών (αρ. 33 παρ. 8 - Ν.Δ. 974/71). 

11. Κοινοποίηση της απόφασης απόλυσης ή απόταξης κα¬ 
τωτέρων οργάνων (αρ. 1 παρ. 4- Β.Δ. 651/71, Ν.Δ. 935/71). 

12. Διαταγή ορισμού έναρξης ώρας, τόπου και χρόνου προ- 
αγωγικών εξετάσεων για το βαθμό Ανθυποπυραγού - Τεχνι- 
κού και πρόσκληση των υποψηφίων του εν λόγω διαγωνισμού 
(αρ. 2 παρ. 1 - Π.Δ. 458/79). 

13. Κοινοποίηση προγράμματος διενέργειας προαγωγικών 
εξετάσεων για το βαθμό Ανθυποπυραγού - Τεχνικού (αρ. 6 
παρ. 1 - Π.Δ. 458/79). 

14. Διαταγή διορισμού Αξιωματικών για την υποβοήθηση 
της Εξεταστικής Επιτροπής κατά τη διεξαγωγή των εξετά¬ 
σεων για το βαθμό Ανθυποπυραγού - Τεχνικού (αρ. 8 παρ. 6 - 
Π.Δ. 458/79). 

15. Απόφαση συγκρότησης τριμελούς Επιτροπής Κατα¬ 
στροφής παλαιών υπηρεσιακών δελτίων ταυτότητας (αρ. 5 
παρ. 1 της υπ’ αριθ. 46266 Φ.303.1/94 κοινής Υπουργικής 
Απόφασης). 

16. Διαβίβαση ειδικών εκθέσεων απολύσεως πυροσβεστι¬ 
κών υπαλλήλων στο αρμόδιο Συμβούλιο Κρίσεων (αρ. 24 παρ. 
2 - Ν.Δ. 974/71). 

17. Διαταγή διαβίβασης προς τα αρμόδια Συμβούλια Κρί¬ 
σεων όλα τα ατομικά έγγραφα και ατομικά βιβλιάρια των κρι- 
νομένων κατωτέρων οργάνων (αρ. 8 της 890 Φ.1/11/1972 
απόφασης Υπουργού Δημόσιας Τάξης). 

18. Κατάρτιση πίνακα των Πυροσβεστών που συμπληρώ¬ 
νουν 18 έτη υπηρεσίας μέχρι τέλος του έτους που ενεργού- 
νται οι κρίσεις και διαβίβαση αυτού στο αρμόδιο Συμβούλιο 
Κρίσεων (αρ. 1 της 16524 Φ.015.5/197/1978 απόφασης 
Υπουργού Δημόσιας Τάξης). 

ΣΤ. ΔΙΕΥΘΥΝΤΗΣ ΟΡΓΑΝΩΣΗΣ - ΜΕΛΕΤΩΝ 

1. Έγγραφο προς Εθνικό Τυπογραφείο για αποστολή 
Φ.Ε.Κ. και διόρθωση σφαλμάτων που έγιναν κατά την εκτύ¬ 
πωση αυτών (αρ. 12 παρ. 13 - Π.Δ. 210/92). 

2. Έγγραφα για παροχή πληροφοριακών στοιχείων αρμο¬ 
διότητας της Διεύθυνσής του όταν αυτά ζητούνται από Διευ¬ 
θύνσεις του Υπουργείου Δημόσιας Τάξης και άλλες Αρχές και 
φυσικά και νομικά πρόσωπα. 

3. Έγγραφα προς τις αρμόδιες Νομαρχιακές Αυτοδιοική¬ 
σεις για αποζημίωση φυσικών ή νομικών προσώπων από τρο¬ 
χαία ατυχήματα που προκαλούν πυροσβεστικά οχήματα (αρ. 
12 παρ. 13 - Π.Δ. 210/92). 

4. Διαταγή καθορισμού των βιβλίων που πρέπει να τηρούν 
και να ενημερώνουν οι Πυροσβεστικές Υπηρεσίες (αρ. 17 
παρ. 13 - Π.Δ. 210/92). 

5. Την προβλεπόμενη από το άρθρο 63 παρ. 4 του Ν. 1400/ 
1973 έγκριση στους μουσικούς πυροσβεστικούς υπαλλήλους 
(αρ. 4 παρ. 6 - Π.Δ. 329/93). 

Ζ. ΔΙΕΥΘΥΝΤΗΣ ΕΚΠΑΙΔΕΥΣΗΣ 

1. Απόφαση λειτουργίας τάξεων, καθορισμού έναρξης και 
λήξης της εκπαίδευσης και του αριθμού των σπουδαστών του 
Τμήματος Ξένων Γλωσσών της Πυροσβεστικής Ακαδημίας 
(αρ. 61 παρ 3 - Π.Δ. 174/83 όπως αντικαταστάθηκε με το άρ¬ 
θρο 2 - Π.Δ. 412/87). 

2. Απόφαση συγκρότησης τριμελούς Εξεταστικής Επιτρο¬ 
πής για εισαγωγή σπουδαστών στην Τάξη Β' Βαθμίδας Ξένων 
Γλωσσών (αρ. 62 παρ. 2 - Π.Δ. 174/83 όπως ανπκαταστά- 
θηκε με το άρθρο 2 - Π.Δ. 412/87). 

3. Απόφαση καθορισμού εξεταστέας ύλης μαθημάτων για 
εισαγωγή των υποψηφίων στο Τμήμα Αρχιπυροσβεστών της 
Πυροσβεστικής Ακαδημίας (αρ. 79 παρ. 2 - Π.Δ. 174/83 
όπως τροποποιήθηκε με το Π.Δ. 426/94). 

4. Απόφαση ορισμού ημερομηνίας έναρξης και λήξης της 
ειδικής άδειας θερινών διακοπών των Δοκίμων Ανθυποπυρα- 
γών (αρ. 145 παρ. 1 - Π.Δ. 174/83). 


5. Απόφαση συγκρότησης τριμελούς Επιτροπής Καταστρο¬ 
φής Γραπτών των εκπαιδευομένων και μετεκπαιδευομένων 
σπουδαστών της Πυροσβεστικής Ακαδημίας (αρ. 151 - Π.Δ. 
174/83 όπως τροποποιήθηκε με το Π.Δ. 426/94). 

6. Την προβλεπόμενη από το άρθρο 63 παρ. 4 του Ν. 1400/ 
1973 έγκριση στους διδάσκοντες σε δημόσιες ή ιδιωτικές 
σχολές ή εκπαιδευτικά εν γένει Ιδρύματα πυροσβεστικούς 
υπαλλήλους (αρ. 4 παρ. 6 - Π.Δ. 329/93). 

7. Καθορισμός εξεταστέας ύλης για τις προαγωγικές εξε¬ 
τάσεις για το βαθμό Ανθυποπυραγού - Τεχνικού (αρ. 7 - Π.Δ. 
458/79). 

Η. ΔΙΕΥΘΥΝΤΗΣ ΠΛΗΡΟΦΟΡΙΚΗΣ ΚΑΙ 
ΕΠΙΚΟΙΝΩΝΙΩΝ 

Αποστολή τηλεπικοινωνιακού υλικού στις Υπηρεσίες του 
Σώματος (αρ. 12 παρ. 6 - Π.Δ. 210/92). 

θ. ΔΙΕΥΘΥΝΤΗΣ ΤΕΧΝΙΚΩΝ ΕΦΑΡΜΟΓΩΝ 

1. Απόφαση καθορισμού της απαιτούμενης ποσότητας 
καυσίμων και λιπαντικών των πυροσβεστικών πλοιαρίων, οχη¬ 
μάτων και μηχανημάτων που διαθέτει κάθε Υπηρεσία του Σώ¬ 
ματος (αρ. 1 2 παρ. 6 - Π.Δ. 210/92). 

2. Κατανομή καυσίμων θέρμανσης σε Υπηρεσίες του Πυ¬ 
ροσβεστικού Σώματος (αρ. 12 παρ. 6 - Π.Δ. 210/92). 

3. Έγγραφα για αποστολή δικαιολογητικών απαλλοτριώ¬ 
σεων και τακτοποίησης οικοπέδων ιδιοκτησίας Πυροσβεστι¬ 
κού Σώματος (αρ. 12 παρ. 13 - Π.Δ. 210/92). 

4. Έγγραφα για ηλεκτροδότηση και κατανάλωση ηλεκτρι¬ 
κού ρεύματος κτιρίων που στεγάζονται Πυροσβεστικές Υπη¬ 
ρεσίες (αρ. 12 παρ. 13 - Π.Δ. 210/92). 

5. Έγγραφα για υδροδότηση και κατανάλωση υδάτων κτι¬ 
ρίων που στεγάζονται Πυροσβεστικές Υπηρεσίες (αρ. 12 παρ. 
13 - Π.Δ. 210/92). 

6. Έγγραφα με αιτήματα για παρατάσεις χρήσεως χώρων 
των Οργανισμών Λιμένων που παραχωρήθηκαν στο Πυροσβε¬ 
στικό Σώμα για τις ανάγκες του (αρ. 12 παρ. 13 - Π.Δ. 210/ 
92). 

7. Απόφαση καθορισμού των πυροσβεστικών εργαλείων 
και εξαρτημάτων με τα οποία πρέπει να είναι εξοπλισμένα τα 
πυροσβεστικά οχήματα (αρ. 38 παρ. 6 - Π.Δ. 210/92). 

8. Έγκριση για αφαίρεση ανταλλακτικών από ακινητοποιη- 
μένο όχημα και τοποθέτηση σε άλλο (αρ. 53 παρ. 2γ - Π.Δ. 
210/92). 

9. Απόφαση χορήγησης άδειας ικανότητας οδηγού υπηρε¬ 
σιακών αυτοκινήτων, μοτοσικλετών και χειριστή ειδικών μη¬ 
χανημάτων και αυτοκινήτων (αρ. 1 παρ. 1 - Π.Δ. 340/90 και 
αρ. 1 παρ. 2 - Π.Δ. 297/92). 

10. Απόφαση υπογραφής των υπηρεσιακών αδειών οδήγη¬ 
σης (αρ. 4 παρ. 2 - Π.Δ. 349/90). 

11. Απόφαση αφαίρεσης των υπηρεσιακών αδειών οδήγη¬ 
σης (αρ. 10 παρ. 9 - Π.Δ. 349/90). 

12. Απόφαση καθορισμού του τύπου των υπηρεσιακών 
αδειών οδήγησης (αρ. 12 παρ. 1 - Π.Δ. 349/90). 

13. Απόφαση καθορισμού του τύπου άδειας οδήγησης πυ¬ 
ροσβεστικών οχημάτων που χορηγείται στους εθελοντές Πυ¬ 
ροσβέστες από την κατά τόπο αρμόδια Πυροσβεστική Υπηρε¬ 
σία (αρ. 4 παρ. 3 - Π.Δ. 32/92). 

I. ΔΙΕΥΘΥΝΤΗΣ ΟΙΚΟΝΟΜΙΚΟΥ 

1. Απόφαση παρακράτησης κατασχεθεισών αποδοχών πυ¬ 
ροσβεστικών υπαλλήλων (αρ. 132 παρ. 3 - Π.Δ. 210/92). 

2. Απόφαση ανάθεσης καθηκόντων Διαχειριστή σε αυθύ¬ 
παρκτες Διαχειρίσεις Υλικού (αρ. 150παρ. 3-Π.Δ. 210/92). 

3. Απόφαση διαγραφής χορηγηθέντων ατομικών εφοδίων 
στους πυροσβεστικούς υπαλλήλους (αρ. 167 παρ. 4 - Π.Δ. 
210/92). 

4. Απόφαση αποδοχής δωρεάς βιβλίων από ιδιώτες και Ορ- 

γανισμούς για τις ανάγκες της Πυροσβεστικής Ακαδημίας 
(αρ. 30 παρ. 2 - Π.Δ. 174/83). 

ΙΑ. ΔΙΕΥΘΥΝΤΗΣ ΥΓΕΙΟΝΟΜΙΚΟΥ 

1. Διαταγή καθορισμού της διαδικασίας χορήγησης αίματος 
των πυροσβεστικών υπαλλήλων (αρ. 121 παρ. 4 - Π.Δ. 210/ 
92). 

2. Την προβλεπδμενη από το άρθρο 63 παρ. 4 του Ν. 1400/ 
1973 έγκριση στους Υγειονομικούς Αξιωματικούς (αρ. 4 παρ. 
6 - Π.Δ. 329/93). 

ΙΒ. ΔΙΟΙΚΗΤΕΣ ΠΕΡΙΦΕΡΕΙΑΚΟΝ ΔΙΟΙΚΗΣΕΩΝ 
ΠΥΡΟΣΒΕΣΤΙΚΟΝ ΥΠΗΡΕΣΙΩΝ 

1. Απόφαση διορισμού Δημοσίου Κατηγόρου και αναπλη¬ 
ρωτή αυτού στις Υπηρεσίες γεωγραφικής τους δικαιοδοσίας 
(αρ. 1 - Β.Δ. 120/71). 

2. Απόφαση συγκρότησης Επιτροπών για την εκκαθάριση 
των αρχείων των Υπηρεσιών της γεωγραφικής τους δικαιοδο¬ 
σίας. 

3. Διαταγή έγκρισης διάθεσης πυροσβεστικών οχημάτων 
σε ξένες Αρχές για τις Υπηρεσίες της γεωγραφικής τους δι¬ 
καιοδοσίας. 

4. Διαταγή έγκρισης παρουσίασης πυροσβεστικών υπαλλή¬ 
λων ενώπιον Δικαστικών Αρχών για υπηρεσιακές υποθέ¬ 
σεις. 

5. Διαταγή έγκρισης μετάβασης οχημάτων εκτός έδρας 
εντός της γεωγραφικής τους δικαιοδοσίας και εκτός αυτής σε 
περίπτωση που ζητηθεί από Διοικητή άλλης Περιφερειακής 
Διοίκησης για αντιμετώπιση εκτάκτου συμβάντος. 

6. Διαταγή προσωρινής μετακίνησης και τοποθέτησης υπη¬ 
ρεσιακών οχημάτων μεταξύ των Υπηρεσιών της γεωγραφικής 
τους δικαιοδοσίας, σε περίπτωση ανάγκης, λόγω ακινητοποί- 
ησης ή βλάβης οχημάτων, όταν κατά την κρίση τους η διεξα¬ 
γωγή του πυροσβεστικού έργου μειώνεται αισθητά. 

7. Διαταγές επιθεώρησης περιστρόφων και φυσιγγίων Πυ¬ 
ροσβεστικών Υπηρεσιών γεωγραφικής αρμοδιότητάς τους. 

8. Την προβλεπδμενη από το άρθρο 7 της 77119/4607/ 
6.7.1993 κοινής Υπουργικής Απόφασης «Τροποποίηση και 
συμπλήρωση της 18187/272/1988 κοινής Υπουργικής Από¬ 
φασης «Καθορισμός μέτρων και περιορισμών για την αντιμε¬ 


τώπιση κινδύνων από ατυχήματα μεγάλης έκτασης που περι¬ 
κλείουν ορισμένες βιομηχανικές δραστηριότητες (Β' 532) 
γνωμοδότηση. 

Άρθρο 2 

Γενικές - Καταργούμενες διατάξεις 

1. Σε περίπτωση έλλειψης, απουσίας ή κωλύματος οργά¬ 
νου που εξουσιοδοτείται με την παρούσα απόφαση να υπο¬ 
γράφει «Με εντολή Αρχηγού» το δικαίωμα υπογραφής ισχύει 
για το νόμιμο αναπληρωτή του. 

2. Όταν δεν υπάρχει, κωλύεται ή απουσιάζει ο Υπαρχηγός 
του Πυροσβεστικού Σώματος, όλα τα έγγραφα, οι αποφάσεις, 
εντολές ή άλλες διοικητικές πράξεις, που με την παρούσα 
απόφασή του έχει μεταβιβαστεί το δικαίωμα υπογραφής 
τους, υπογράφονται από τον Αρχηγό. 

3. Η υπ’αριθμ. 2687 Φ.010.4/2/1980 απόφαση Υπουργού 
Δημόσιας Τάξης με την οποία μεταβιβάζονται οι αρμοδιότη¬ 
τες του Αρχηγού Πυροσβεστικού Σώματος που προβλέπονται 
από το Ν.Δ. 935/71 στον Υπαρχηγό δε θίγεται από την πα¬ 
ρούσα και εξακολουθεί να ισχύει. 

4. Με την παρούσα απόφαση δε μεταβιβάζεται στα εξου¬ 
σιοδοτούμενα όργανα το δικαίωμα να υπογράφουν «Με 
εντολή Αρχηγού» κανονιστικές διαταγές. 

5. Από την ισχύ της παρούσας απόφασης καταργούνται η 
37339 Φ.104.3/1987 (Β' 634), η 2752 Φ.104.3/1990 (Β' 
192) και η 37676 Φ.109.1/1993 (Β' 880} απόφαση Αρχηγού 
Πυροσβεστικού Σώματος, καθώς και κάθε άλλη όμοια που 
ρυθμίζει διαφορετικά τα θέματα της παρούσης. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Αυγούστου 1997 

Ο Αρχηγός 

Αντιστράτηγος ΑΝΔΡΕΑΣ ΓΚΕΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


